Александър Пушкин
Не знам къде, но не у нас…

Превод от руски: Радой Ралин, —

chitanka.info

Не знам къде, но не у нас…[0]

Не знам къде, но не у нас

почитаният лорд Мидас

със качества нищожни, гадни,

по пътя хлъзгав да не падне,

с пълзене допълзя до чин

и стана важен господин.

Две думи още за Мидаса:

той си не пазеше в запаса

понятия с дух възвишен.

От ум блестящ той бе лишен.

Той храбър по душа не беше,

затуй надменно се държеше.

А пък ласкатели безчет,

не знам защо, го хвалят вред,

провъзгласяват го за фин…

[0] Напечатано в „Северные Цветы“, 1828 г. Насочено против граф Воронцов. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.